Sag om fuldbyrdelse af straffe vedrørende 2 domme afsagt af Birmingham Crown Court
Ret: Retten i Aarhus (1. instans)
Faggruppe: Straffesag — Tilståelsessag
Sagsemner: Internationalt samarbejde;
Straffuldbyrdelse;

Retten i Aarhus

Udskrift af dombogen

D O M

afsagt den 11. juni 2020

Rettens nr. 6-11180/2019
Politiets nr. 4200-99996-00242-19

Anklagemyndigheden
mod
Domfældte
Født 1996

Retsmødebegæring er modtaget den 29. november 2019.

Påstande

Anklagemyndigheden har nedlagt påstand om, at der fastsættes en straf prin-
cipalt på 12 års fængsel, subsidiært 8 års fængsel svarende til de ved domme
af 1. marts og 15. maj 2018 fra Birmingham Crown Court idømte straffe på
henholdsvis 15 og 7 års fængsel.

Anklagemyndigheden har påstået straffen fastsat som en fællesstraf i medfør
af straffelovens § 88, stk. 1, 1. pkt. og jf. § 29 b, stk. 3, i lov om fuldbyrdelse
af visse strafferetlige afgørelser i Den Europæiske Union og principalt under
anvendelse af straffelovens § 88, stk. 1, 2. pkt.

Domfældte har påstået straffen fastsat til 8 års fængsel.

Sagens oplysninger

Af retsmødebegæring af 27. november 2019 fremgår følgende:

"...
Under henvisning til § 54 a i lov om fuldbyrdelse af visse straffe-retlige
afgørelser i Den Europæiske Union anmoder jeg herved om retsmøde
mod

Domfældte
Født 1996

der ved dom afsagt den 1. marts 2018 af Birmingham Crown Co-urt
blev idømt 15 år for besiddelse af en revolver og ammunition og ved
samme rets dom afsagt den 13. december 2018 blev

Std 75327



side 2

idømt 7 års fængsel for grov vold ved anvendelse af machete.

Ved brev af 15. Maj 2019 til Rigsadvokaten anmodede de britis-ke
myndigheder om, at straffen fuldbyrdes i Danmark.

Anklagemyndigheden nedlægger påstand om, at den idømte straf på
henholdsvis 15 år og 7 år tilpasses, således at Domfældte idømmes en
fællesstraf jf. § 29 b, stk. 3 i lov om fuldbyrdelse af visse strafferetlige
afgørelser i Den Europæiske Union.
..."

Retten har beskikket advokat Mads Krarup som forsvarer for Domfældte.

Rettens begrundelse og afgørelse

Domfældte er ved dom af 1. marts 2018 afsagt af Birmingham Crown Court
idømt en straf på 15 års fængsel for besiddelse af en revolver og am-
munition, der også er strafbart i Danmark efter straffelovens § 192 a.

Domfældte er ligeledes ved dom af 13. december 2018 afsagt af Bir-
mingham Crown Court idømt en straf på fængsel i 7 år for grov vold ved an-
vendelse af en machete, hvilket er strafbart i Danmark efter straffelovens §
245 samt knivlovens § 7.

I medfør af § 29 b, stk. 2 i lov om fuldbyrdelse af visse strafferetlige afgørel-
ser i Den Europæiske Union skal fængselsstraffen idømt i England ved fuld-
byrdelse i Danmark, hvis varigheden af den idømte fængselsstraf overstiger
den maksimale straf i dansk lovgivning for en tilsvarende strafbar handling,
nedsættes til den maksimale straf i henhold til dansk lovgivning.

Da anmodningen om fuldbyrdelse af straffene vedrører 2 domme, og da ger-
ningstidspunktet for forholdene omfattet af dom af 13. december 2018 ligger
forud for afsigelsen af dom af 1. marts 2018, ville forholdene i dom af 1.
marts 2018 ved behandling i Danmark have været omfattet af straffelovens §
88 og 89.

Ved fastsættelsen af straffen skal Domfældte således idømmes en fælles-straf,
hvorved flere strafferammer kommer i betragtning, således at fælles-straffen
fastsættes inden for den strengeste af disse strafferammer.

Den strengeste strafferamme er i denne sag 8 år, jf. straffelovens § 192 a.

Straffen fastsættes som en fællesstraf til fængsel i 8 år, jf. straffelovens § 192
a, § 245 og knivlovens § 7, jf. § 88, stk. 1, 1. pkt.

Retten har lagt vægt på den karakteren og alvoren af den begåede kriminali-



side 3

tet, men har ikke fundet, at der udfra sagens oplysninger foreligger sådanne
særdeles skærpende omstændigheder, at forholdet tillige bør henføres under
straffelovens § 88, stk. 1, 2. pkt.

Thi kendes for ret:

De af Birmingaham Crown Court afsagte domme af 1. marts 2018 og 15. maj
2018 skal fuldbyrdes i Danmark med fængsel i 8 år.

Statskassen skal betale sagens omkostninger.

Dommer